Пайғамбарға салауат айту қасиетті Құран Кәрім кітабында бұйырылған. "Ахзаб" сүресінің 56- аятында "Расында Алла және Оның періштелері пайғамбарға салауат айтады. Уа, иман келтірген мүміндер! Сендер де оған салауат айтып, толық мойынсұнушылықпен салауат, сәлем жолдаңдар!" - делінген. Бұл аяттан Алла Тағала Пайғамбарымызға (оған Алланың салауаты мен сәлемі болсын) рахмет етіп, абыройын жоғарылатып, дәрежесін өсіретінін, ал періштелер сол дәрежені тілеп, дұға ететінін аңғаруға болады. Адам баласы екі дүниенің бақытына кенелу үшін салауат айтуды Жаратушының жіберген бұйрығы деп біледі.